# Kim Clijsters

| Kim Clijsters |
| --- |
|  |
| Født | 8. juni 1983 (43 år) Bilzen |
| Beskjeftigelse | Tennisspiller (1997–2012)  |
| Ektefelle | Brian Lynch (2007–) |
| Far | Lei Clijsters |
| Søsken | Elke Clijsters |
| Nasjonalitet | Belgia |
| Utmerkelser | Storkors av Kroneordenen Best Comeback Athlete ESPY Award (2010) Laureus World Sports Award for Comeback of the Year (2010) International Tennis Hall of Fame (2017) Æresdoktor ved Vrije Universiteit Brussel (2013) |
| Sport | Tennis |
| Aktiv | 17. aug. 1997–september 2012 |
| Høyde | 174 centimeter |
| Klubb(er) | Belgium Billie Jean King Cup team (2000–2012) |
| Håndpreferanse | høyrehendthet |
|

---

Kim Clijsters på Commons |

**Kim Clijsters** (født 8. juni 1983 i Bilzen i Belgia) er en belgisk tennisspiller som var rangert som nummer 1 i verden i 2003 og 2011.

Clijsters ble profesjonell tennisspiller i 1999 og har i løpet av sin tenniskarriere hittil vunnet 30 single- og 11 doubleturneringer. Hun har vunnet seks Grand Slam-titler, fire single og to i double. Hun har siden 2001 vært blant verdens fem beste kvinnelige singlespillene på rankingen og ved to anledninger har hun toppet listen (august 2003 og januar 2006). Hun var også ranket som verdens beste kvinnelige doublespiller i januar 2003.

I år 2000 vant hun to single- og en doubleturnering og året etter vant hun tre singletitler og nådde sin første Grand Slam-finale. Hun møtte Jennifer Capriati i damesinglefinalen i French Open og tapte knepent med 6-1, 4-6, 10-12.

I 2003 var Clijsters i minst semifinale i 20 av 21 turneringer og hun spilte hele femten finaler hvorav hun vant ni. Hun var i to Grand Slam-finaler, French Open og US Open, men tapte begge mot Justine Henin-Hardenne. I 2005 vant hun sin første Grand Slam-tittel da hun i finalen 10. september vant over Mary Pierce med 6-3, 6-1.

Kim Clijsters har også deltatt på det belgiske Fed Cup-laget. I perioden 2000–2005 har hun spilt 20 kamper hvorav hun har vunnet 18. I 2001 vant det belgiske laget cupen da de i verdensfinalen beseiret Russland.

Clijsters ble valgt inn i International Tennis Hall of Fame i 2017. Hun er gift med den amerikanske basketballtreneren og tidligere -spilleren Brian Lynch, som hun har tre barn med.

Hun la opp i 2007, gjorde comeback i 2009, la opp igjen i 2012 og gjorde det kjent i september 2019 at hun hadde tenkt å gjøre et nytt comeback.

## Grand Slam-titler

* **French Open:**
	+ Double kvinner: 2003 (sammen med Ai Sugiyama)
* **Wimbledon:**
	+ Double kvinner: 2003 (sammen med Ai Sugiyama)
* **US Open:**
	+ Single kvinner: 2005 (hun beseiret Mary Pierce med 6-3, 6-1 i finalen)
	+ Single kvinner: 2009 (hun beseiret Caroline Wozniacki med 7-5, 6-3 i finalen)
	+ Single kvinner: 2010 (hun beseiret Vera Zvonarjova med 6-2, 6-1 i finalen)
* **Australian Open:**
	+ Single kvinner: 2011 (hun beseiret Li Na med 3-6, 6-3, 6-3 i finalen)

## Referanser

## Eksterne lenker

* (en) Offisielt nettsted

* (en) Kim Clijsters – kategori av bilder, video eller lyd på Commons

* (en) Kim Clijsters – galleri av bilder, video eller lyd på Commons
* (en) Kim Clijsters på Internet Movie Database

* (en) Kim Clijsters hos The Movie Database
* Kim Clijsters på Facebook

* Kim Clijsters på X (tidligere Twitter)
* (de) Kim Clijsters – Munzinger Sportsarchiv

* (en) Kim Clijsters – Olympics.com

* (en) Kim Clijsters – Olympedia

* (en) Kim Clijsters – WTA Tennis

* (en) Kim Clijsters – ITF Tennis

* (en) Kim Clijsters – FedCup

* (en) Kim Clijsters – International Tennis Hall of Fame